ΓΡΑΠΤΗ ΕΡΩΤΗΣΗ E-4033/00

υποβολή: Mara Sornosa Martnez (PSE) προς το Συμβούλιο

(3 Ιανουαρίου 2001)

Θέμα: Ανάγκη ομοιογένειας όσον αφορά τα φώτα έκτακτης ανάγκης των οχημάτων στην ΕΕ

Στην Ισπανία, οι τύποι των φώτων έκτακτης ανάγκης των οχημάτων δεν έχουν εξομοιωθεί με εκείνους που ισχύουν στιςπόλοιπες χώρες της Ευρωπαϊκής Ένωσης, όπου τα φώτα αυτά είναι κυανού χρώματος. Έτσι,πηρεσίες προτεραιότητας ή επείγουσας ανάγκης, όπως η πυροσβεστική και τα ασθενοφόρα, μοιράζονται το πορτοκαλί χρώμα με άλλου είδους οχήματα, όπως τα απορριματοφόρα ή τα οχήματα αργής μετακίνησης, ενώ το κυανό χρώμα χρησιμοποιείται αποκλειστικά από την αστυνομία. Το γεγονός αυτό προκαλεί σύγχυση, δημιουργεί προβλήματα κυκλοφορίας για τα οχήματα έκτακτης ανάγκης και αποτελεί πηγή κινδύνων για τους πολίτες.

Τον Οκτώβριο του 1995 και τον Μάϊο του 1996, η Ευρωπαϊκή Ομοσπονδία Υπαλλήλων Πυροσβεστικών Υπηρεσιών κάλεσε την ισπανική Γενική Διεύθυνση Τροχαίας να αναθεωρήσει τις ισχύουσες ρυθμίσεις σχετικά με τη φωτεινή σήμανση των οχημάτων επείγουσας ανάγκης. Από την πλευρά της, η Επαγγελματική Ένωση Τεχνικών της Πυροσβεστικής Υπηρεσίας της Ισπανίας ζήτησε επανειλημμένα από την ίδια Γενική Διεύθυνση να εξομοιώσει τις σχετικές ρυθμίσεις με εκείνες που ισχύουν στηνπόλοιπη Ευρώπη, αντικαθιστώντας το πορτοκαλί με το κυανό χρώμα στη φωτεινή σήμανση όλων των οχημάτων προτεραιότητας. Τέλος, η Γενική Διεύθυνση Πολιτικής Άμυνας εξέφρασε και εκείνη τη συμφωνία της όσον αφορά την ανάγκη εξομοίωσης των ρυθμίσεων αυτών με τις ισχύουσες στις λοιπές χώρες της ΕΕ.

Ο Κανονισμός αριθ. 65 της Οικονομικής Επιτροπής για την Ευρώπη, του Οργανισμού Ηνωμένων Εθνών, ρυθμίζει την εξομοίωση των φώτων επείγουσας ανάγκης, δεν προσδιορίζει όμως συγκεκριμένο χρώμα για κάθε είδος οχήματος. Σε κάθε περίπτωση, η Κοινότητα δεν προσυπέγραψε τον Κανονισμό αυτόν, λόγω της επιθυμίας των κρατών μελών να διατηρήσουν το δικαίωμα ρύθμισης της χρήσης και των χαρακτηριστικών των φώτων αυτών.

Σε απάντησή της στη γραπτή ερώτηση Ε-3022/00(1), η Επιτροπή ανέφερε ότι εάν η γνώμη των κρατών μελών μεταβληθεί, η Κοινότητα θα μπορούσε να προβλέψει την εναρμόνιση και τη διαφοροποίηση του εξοπλισμού των οχημάτων προτεραιότητας από εκείνον των οχημάτων αργής μετακίνησης.

Θα μπορούσε το Συμβούλιο να αναφέρει εάν σκέπτεται, με βάση τα κριτήρια της ασφάλειας των πολιτών που εκτέθηκαν στην πρώτη παράγραφο, να εξομοιώσει τη χρήση των φώτων έκτακτης ανάγκης, όπως ζητούν οι ισπανοί και ευρωπαίοι επαγγελματίες;

Εάν όχι, θα μπορούσε το Συμβούλιο να εξηγήσει τους λόγους για τους οποίους απορρίπτει την εναρμόνιση αυτή;

(1) ΕΕ C 113 E της 18.4.2001, σελ. 230.

Απάντηση

(7 Μαΐου 2001)

Όπως σωστά επισημαίνει το αξιότιμο μέλος, ο κανονισμός αριθ. 65 της Οικονομικής Επιτροπής για την Ευρώπη του Οργανισμού των Ηνωμένων Εθνών ρυθμίζει την εξομοίωση των φώτων έκτακτης ανάγκης, χωρίς να προσδιορίζει το χρώμα που θα πρέπει να χρησιμοποιούν οι διάφορεςπηρεσίες έκτακτης ανάγκης.

Το δικαίωμα πρωτοβουλίας στον τομέα αυτό ανήκει αποκλειστικά στην Επιτροπή, η οποία μπορεί να ενεργήσει ώστε να ληφθούν τα απαιτούμενα μέτρα για την περαιτέρω εναρμόνιση των τεχνικών προδιαγραφών των οχημάτων με κινητήρα, συμπεριλαμβανομένων των απαιτήσεων για τα φώτα έκτακτης ανάγκης, προκειμένου να μεγιστοποιηθεί η οδική ασφάλεια στην Κοινότητα.

Σε περίπτωση που η Επιτροπήποβάλει σχετική πρόταση στο μέλλον, το Συμβούλιο θα εξετάσει εκτενώς τις προτεινόμενες διατάξεις.